Baby shower - ihanat juhlat äidille | K-Ruoka
Baby shower on hyvän mielen juhla odottavalle äidille. Nyt päästään hemmottelemaan ja yllättämään tuleva äiti!
Oikotie onnistuneisiin baby shower -juhliin
Valitse vauvakutsuille mukaan muutama tärkeä ainesosa:
1. Jotain hyödyllistä,2. kaikkea herkullista,3. paljon viihdyttäviä asioita ja4. mausteeksi jotain ihan kreisiä!
Hemmotelkaa hyvällä ruolla
Juhlassa kuin juhlassa tärkeintä on hyvät tarjoilut. Listatkaa osallistujien ruokarajoitteet ja suunnitelkaa yhdessä nyyttärilista tarjottaville, niin ruokajärjestelyt sujuvat keveämmin. Lue juttumme raskauden ajan ruokavaliorajoitteista, niin tiedät, mitä tarjota tulevalle mammalle.
K-ruoka.fin herkulliset reseptit inspiroivat ruokien suunnittelussa. Katso myös juhlanjärjestäjän muistilista.
Suunnitelkaa hauska ohjelma
Hemmotteluhetki on mainio ohjelmanumero baby shower -juhliin. Mentäisiinkö kauneushoitolaan porukalla, pyydetäänkö manikyristi paikalle vai tehdäänkö itse ihanat jalkahoidot?
Leikkimieliset tehtävät ja leikit juhlaan suunnitellaan äidin ja vauvan ympärille. Pitäkää vaikka miniolympialaiset juhlapaikkaan levitettyine tehtävärasteineen. Osa tehtävistä voi olla hoksottimia vaativaa, osa fyysisempää puuhailua. Tässä muutama idea lämmittelyksi:
Tehkää vastauslomakkeet osallistujille. Kuka arvaa parhaiten vieraiden toiset nimet?
Tyttövauvaa odottavalle: Pullapitkon letitys harjoituksena tulevaisuuden kampausurakoihin.
Poikavauvaa odottavalle: Tunnista leikkiautojen merkit.
Jos vauvan sukupuoli ei ole tiedossa, kerätkää vieraiden arvaukset sukupuolesta ja syntymäajasta. Keksikää kiva palkinto lähimmäksi arvanneelle.
Mikä maku? Tunnistaako äiti raaka-aineet sosesokkotestissä?
Antakaa suloiset vauvalahjat
Yhteinen lahja äidille vie aina vähän pidemmälle, kuten lahjakortti tai vaikka tulevassa vauvaelämässä tarpeellinen kantoreppu. Tai miten olisi ystävien ja tätien tekemistä isoäidinneliöistä koottu ihana vauvapeitto?
Kaikkien aikojen baby shower -lahjaklassikko on tietysti äidille lahjoitettava, itse tehty vaippakakku.
Jos osallistujat eivät tunne toisiaan, tee kaikille nimilaput. Voit käyttää pohjana esimerkiksi valmiiksi tulsotettavia menukortteja. Muista tarkistaa myös juhlien järjestäjän viime hetken muistilista!
Ihanat baby shower -tarjoilut